Trajneri i Barçës e spiunon Real Madridin në Bernabeu
Futboll
Gazeta Express
27/02/2020 15:33
Manchester City dha leksioni sesi duhet të mposhtet kjo skuadër e Real Madridit të mërkurën mbrëma, dhe trajneri i Barcelonës Quique Setien ishte i pranishëm në Santiago Bernabeu për ta parë me sytë e vet.
Setien ishte i pranishëm në tribuna në Bernabeu për ta parë
nga afër Real Madridin në duel me Manchester City në Ligën e Kampionëve, në
prag të El Clasicos, transmeton Gazeta Express.
Ai shoqërohej në tribunë nga ndihmësi i vet, Eder Sarabia,
para takimit të së dielës, i cili mund të jetë vendimtar në luftë për titull në
La Liga.
Ai mund ta ketë vërejtur suksesin e skuadrës së Pep Guardiolës
gjatë sulmeve ndaj mbrojtës së Real Madridit por edhe kërcënimin që mund ta përbëjë
Vinicius Junior.
Barça futet në takimin e së dielës si lidere e ligës, me dy
pikë më shumë se skuadra e Zinedine Zidane. /Gazeta Express/